**CONCURS
de selectare a unui expert pentru elaborarea sintezei de politici educaționale (*policy brief*) "Evaluarea calității educației: abordări participative, bazate pe dovezi"**

Institutul de Politici Publice (IPP) implementează pe parcursul anului 2020 Proiectul ***“Valorificarea oportunităților de implicare efectivă a părinților, comunităților și societății civile în guvernanța educației”***, desfășurat în cadrul Proiectul de Sprijinire a Educației în Republica Moldova, finanțat de Instituțiile pentru o Societate Deschisă prin intermediul Fundației Soros-Moldova / Departamentul Buna Guvernare.

IPP anunță un concurs de selectare a unui expert ce va elabora sinteza de politici educaționale (*policy brief*) „Evaluarea calității educației: abordări participative, bazate pe dovezi”.

În sinteza de politici educaționale vor fi abordate problemele ce țin de modalitățile de implicare a părinților, comunităților locale și a organizațiilor societății civile în evaluarea calității educației atât la nivel de instituție, cât și la nivel național. Metodologia de cercetare se va baza pe analiza comparată a practicilor naționale și internaționale, fiind abordate atât aspectele ce țin de cadrul normativ-juridic, cât și cele cu caracter instituțional. Accentul se va pune pe modul în care guvernarea oferă elevilor, părinților, comunităților, organizațiilor societății civile instrumente efective de participare în evaluarea calității educației, pe măsura în care sistemul educațional din țara noastră este deschis participării beneficiarii direcți și indirecți ai educației în procesele de evaluare.

Cercetările preconizate se vor baza atât pe analiza documentelor de politici în vigoare, a experienței naționale și internaționale în domeniu, cât și pe percepția publică a calității educației.

Valoarea adăugată preconizată a sintezei de politici va consta în recomandările de dezvoltare și de consolidare a politicilor educaționale orientate spre creșterea gradului de implicare a părinților, comunităților și organizațiilor societății civile în procesele de evaluare a calității educației.

Cerințe față de candidați:

* experiență în elaborarea de studii/sinteze de politici educaționale;
* cunoașterea experienței internaționale în domeniul învățământului primar, gimnazial și liceal;
* experiență de lucru în cercetare, management educațional sau în cadrul ONG-urilor active în domeniul educației, vizibile la nivel național;
* cunoașterea limbii engleze constituie un avantaj.

Termenul de elaborare a sintezei de politici: 30 mai 2020.

Limba în care va fi prezentată sinteza de politici: româna.

Volumul sintezei de politici: sumarul (1-2 pagini) plus textul de bază (15-20 de pagini , fără anexe), font Calibri, dimensiunea caracterelor 11 pt., spațierea 1 interval.

Persoanele interesate sunt rugate să trimită în formă electronică (format DOC sau PDF) CV-ul și conceptul succint al sintezei de politici ce va fi elaborată (o singură pagină) pe adresa: ipp@ipp.md.

În rubrica scrisorii electronice “Subiectul” se va indica “Concurs – Sinteza Evaluarea calității”.

Propunerile pot fi prezentate până pe data de 10 aprilie 20 ora 17.00.

Rezultatele concursului vor fi comunicate prin scrisori electronice pe data de 13 aprilie 2020.